google/wiki40b huggingface dataset:
Κίνο

Ιστορία

Το παιχνίδι του Κίνο έχει μεγάλη ιστορία μιας και από πολλούς επιστήμονες αλλά και ιστορικούς θεωρείται το πιο παλιό παιχνίδι τύχης σε σχέση με όλα τα υπόλοιπά. Οι ρίζες του παιχνιδιού ξεκινάνε, όπως και των περισσότερων, στην Κίνα σχεδόν 3000 χρόνια πριν.
Βρισκόμαστε στην εποχή που όπου η Δυναστεία Χαν είναι αυτή που έχει την εξουσία της χώρας. Ο Αυτοκράτορας Cheung Leung βρίσκεται σε πόλεμο με άλλες περιοχές με τα χρήματα που διέθετε για τις πολεμικές επιχειρήσεις να έχουν ξοδευτεί όλα. Έτσι κάλεσε όλους τους συμβούλους του για να βρούμε τρόπους που θα μαζέψουν χρήματα από τους πολίτες χωρίς βέβαια αυτό να αποτελεί ένα είδος φόρου. Η ιδέα ήταν να δημιουργήσουν ένα είδος παιχνιδιού λοταρίας έτσι ώστε να μαζέψουν χρήματα αλλά παράλληλα να δώσουν σε μερικούς πολίτες το κίνητρο να κερδίσουν μεγάλα ποσά.
Η ιστορία λέει ότι μεγάλο κομμάτι από τα χρήματα που διατέθηκαν για την δημιουργία του Σινικού Τοίχους ήτανε από το παιχνίδι αυτό αλλά αυτός ο θρύλος μπορεί και να μην αποτυπώνει την αλήθεια καθώς το παιχνίδι ξεκίνησε να παίζετε πολύ αργότερα. Το κίνο όπως και τότε έτσι και σήμερα στην χώρα αυτή παίζετε με Κινέζικά σύμβολα και αντί για 80 νούμερα έχουμε 120 σύμβολα.
Προς το τέλος του 19ου αιώνα και μέσω των Κινέζων εργατών που ερχόταν στην Αμερική για να φτιάξουν τους σιδηροδρόμους είχαμε και την μεταφορά του παιχνιδιού αυτού. Εκεί οι Αμερικάνοι άλλαξαν αμέσως τα Κινέζικά σύμβολά στα παιχνίδι και εφάρμοσαν αριθμούς για μεγαλύτερη ευκολία. Το 1930 είχαμε το λανσάρισμα του στα πρώτα καζίνο της Νεβάδα με το όνομα και τα χαρακτηριστικά που το γνωρίζουμε ακόμη και σήμερα. Ενώ στο τέλος της δεκαετίας του ’90 είχαμε και την εισαγωγή του σε όλα τα διαδικτυακά καζίνο της εποχής εκείνης.

Αποδόσεις

Η κάθε εκταμίευση στο Κίνο έχει να κάνει όπως είπαμε και παραπάνω με τις όσο περισσότερες σωστές προβλέψεις που μπορούν να γίνουν από την μεριά του παίχτη. Έτσι όσο περισσότερα νούμερα επιλέγουμε μεγιστοποιούμε τις πιθανότητες για να κερδίσουμε. Βέβαια αυτό που πρέπει να αναφέρουμε είναι ότι η πολιτική από καζίνο σε καζίνο είναι διαφορετική.
Βέβαια η πιθανότητα ένας παίχτης να έχει 20 στα 20 νούμερα είναι μια 1 προς 3.5 πεντάκις- εκατομμύρια το οποίο σημαίνει σε απλά μαθηματικά σημαίνει ότι για να το πετύχουμε πρέπει μέχρι το τέλος της ζωής μας να παίζουμε συνέχεια Κίνο. Πληροφοριακά κανείς παίχτης μέχρι σήμερα δεν το έχει καταφέρει. Από την άλλη όμως οι πιθανότητες είναι πολύ καλύτερες αν έχουμε 7,8,9 ακόμα και 15 επιτυχίες.

Το διαδικτυακό Κίνο

Κάθε παίχτης του Κίνο έχει τη δυνατότητα μέσα από το διαδικτυακό καζίνο που έχει κάνει εγγραφή, να παίξει και να διασκεδάσει. Οι κανόνες είναι ακριβώς ίδιοι και με του κανονικού, δηλαδή να επιλέξουμε από 1 μέχρι 20 αριθμούς και να περιμένουμε την κλήρωση που θα γίνει. Για τον φόβο μερικών παιχτών να παίξουν το παιχνίδι λόγω ότι μπορεί το κάθε καζίνο να κλέβει, αυτό έχει εξαλειφτεί μιας και όλα έχουν την τεχνολογία RNG, που είναι μια αυτόματη γεννήτρια αριθμών με σκοπό την αυτόματη αναπαραγωγή αριθμών.
281 Λουκρητία

Φυσικά χαρακτηριστικά

Η μέση διάμετρος της Λουκρητίας υπολογίζεται σε 12 χιλιόμετρα, ενώ η μάζα της εκτιμάται σε 1,7 τρισεκατομμύριο τόνους για μέση πυκνότητα 2 gr/cm³. Ο φασματικός της τύπος είναι S (λιθώδης), ενώ το άλβεδό της είναι 0,199. Η Λουκρητία περιστρέφεται γύρω από τον εαυτό της μία φορά κάθε 4 ώρες και 21 λεπτά. Η μέση θερμοκρασία στην επιφάνειά της εκτιμάται σε 90 βαθμούς Κελσίου κάτω από το μηδέν, ενώ η μέγιστη σε +4 βαθμούς Κελσίου.
Ορέστης (τραγωδία Αλέξανδρου Σούτσου)

Ο 'Ορέστης είναι τραγωδία του Αλέξανδρου Σούτσου.

Υπόθεση

Τα πρόσωπα του έργου είναι ο Αίγισθος, τύραννος του Άργους, η Κλυταιμνήστρα, χήρα του Αγαμνένονα και σύζυγος του Αίγισθου, τα παιδιά από τον πρώτο γάμο Ηλέκτρα, Χρυσόθεμις και Ορέστης, ο Πυλάδης,φίλος του Ορέστη και γιος του Στρόφιου,βασιλιά της Φωκίδος,η Αίγινα θεραπάινιδα της Κλυταιμνήστρας,ο Άτταλος αρχηγός της φυλακής του Αιγίσθου, ακόλουθοι του Ορέστη και Αργείοι. Το έργο ξεκινά με την Ηλέκτρα στον τάφο του Αγαμέμνονα και μονολογεί περιμένοντας οκτώ χρόνια τώρα τον Ορέστη. Η λέκτρα είναι μετανιωμένη για όσα έχουν γίνει, αφού έχει εφιάλτες και φοβάται γι' αυτό στέλνει να γίνουν θυσίες στον τάφο του βασιλιά. Ορέστης και Πυλάδης φτάνουν και σχεδιάζουν να πουν στον Αίγισθο πως ο Ορέστης έχει πεθάνει. Ο Αίγισθος προσποιείται τον τρυφερό σύζυγο στην Κλυταιμνήστρα και στέλνει να σκοτώσουν τον Ορέστη.

Πληροφορίες

Η πεντάπρακτη τραγωδία Ορέστης' γράφτηκε πιθανώς το 1823/4. Στο πρώτο μέρος της βασίζεται στην Ηλέκτρα του Σοφοκλή. Στο δεύτερο μέρος στην ομώνυμη τραγωδία του Βιττόριο Αλφιέρι, που η ελληνική ανώνυμη μετάφρασή της είχε παρασταθεί στο Βουκουρέστι το 1820.
Δομή Ανάλυσης Εργασιών

Ιστορική Αναδρομή

Η Δομής Ανάλυσης Εργασιών πρωτοεμφανίστηκε στο Υπουργείο Άμυνας των Ηνωμένων Πολιτειών, στα πλαίσια του προγράμματος PERT (Program Evaluation and Review Technique, Εξέλιξη Προγράμματος και Τεχνική Αναθεώρησης). Ειδικότερα, η εμφάνιση του έγινε το 1957 σε μελέτη του Αμερικανικού Ναυτικού, προς υποστήριξη του βαλλιστικού προγράμματος "Polaris". Αν και ο όρος Δομή Ανάλυσης Εργασιών δεν αναφέρθηκε αυτολεξί, παρουσιάστηκε για πρώτη φορά η οργάνωση δραστηριοτήτων (tasks) σε δενδροειδή προϊοντοκεντρική κατηγοριοποίηση. Εν συνεχεία, η Αμερικανική Διαστημική Υπηρεσία (NASA) δημοσίευσε το 1962 τη μελέτη PERT/COST, στην οποία έγινε εκτενή αναφορά στον όρο Work Breakdown Structure, καθώς και στις δομικές κατασκευαστικές πρακτικές που προτείνονται. Το Υπουργείο Άμυνας των Ηνωμένων Πολιτειών εξέδωσε περαιτέρω οδηγίες με τη μελέτη του 1968 Work Breakdown Structure for Defense Material Items" (MIL-STD-881), με την τελευταία καταγεγραμμένη αναθεώρηση το 2018. Το 1987 ο παγκόσμιος φορέας Διαχείρισης Έργων "Project Management Institute" (PMI) κατέγραψε την επέκταση των τεχνικών WBS στο προτεινόμενο πλαίσιο Διαχείρισης Έργων και από Οργανισμούς που δεν έχουν αντικείμενο τα Αμυντικά Συστήματα, συμβάλλοντας στην ευρεία διάδοσή τους στη μορφή που είναι σήμερα γνωστή.

Ο κανόνας του 100%

Η βάση στην οποία στηρίζεται η λογική σχεδιασμού μιας Δομής Ανάλυσης Εργασιών, είναι ο κανόνας του 100%. Σύμφωνα με τον κανόνα 100% ("Αθροισμα των παιδιών = γονέας"), το σύνολο των εργασιών στο επίπεδο "παιδί" θα πρεπει να αποτυπώνει το 100% της εργασίας που παρουσιάζεται στο επίπεδο "γονέας". Ως εκ τούτου, μια Δομή Ανάλυσης Εργασιών λογίζεται ως σωστή, όταν σε αυτή απεικονίζεται ακριβώς η δουλειά που πρέπει να επιτελεστεί σε ένα έργο και μόνον αυτή, ούτε περισσότερο ούτε λιγότερο.

Ο κανόνας 8-80

Εξίσου σημαντικός με τον κανόνα 100%, είναι ο κανόνας 8-80 ως βέλτιστη πρακτική που προτείνεται στους διαχειριστές και ομάδες έργου. Σύμφωνα με τον κανόνα 8-80, το μικρότερο Πακέτο Εργασίας προτείνεται να απαιτεί κατ' ελάχιστο 8 ώρες, ενώ ως μέγιστη διάρκεια θα πρέπει να έχει λιγότερες από 80 ώρες για να ολοκληρωθεί. Ιδανικά, στόχος του σχεδιασμού έργου αποτελεί ο σχηματισμών πακέτων εργασίας και δραστηριότητες, που επιμερίζουν το δυνατόν ισόποσα την απαιτούμενη ανθρωπο-προσπάθεια.
Η γιορτή της Μπαμπέτ

Πλοκή

Δανία, 19ος αιώνας. Η Φιλίππα και η Μαρτίνα είναι δύο ηλικιωμένες αδερφές που ζουν σε ένα απομακρυσμένο χωριό στη Γιουτλάνδη. Είναι έντονα θρησκευόμενες, καθώς μεγάλωσαν με τον ιερέα πατέρα τους. Περνούν την καθημερινότητά τους με το να φροντίζουν ανήμπορους ανθρώπους και να συναντιούνται με τους εναπομείναντες υποστηρικτές του πατέρα τους.
Σε μια αναδρομή στο παρελθόν, ο πατέρας τους είναι αντίθετος στο να παντρευτούν οι κόρες τους, οι οποίες είχαν πολλούς επίδοξους μνηστήρες. Ένας από αυτούς, ο λοχίας Λόρενς Λόβενχιλμ, ερωτεύεται τη Μαρτίνα, όμως λίγο καιρό αργότερα φεύγει γιατί καταλαβαίνει την κατάσταση στο σπίτι και αφοσιώνεται στην καριέρα του. Ένας άλλος, ο Ασίλ Παπέν, τραγουδιστής της όπερας στο Παρίσι, αποφασίζει να πάει στο χωριό για μία παύση από τη μουσική και ερωτεύεται τη Φιλίππα, η οποία τον απορρίπτει.
Τριανταπέντε χρόνια αργότερα, όταν πια ο πατέρας τους έχει πεθάνει, τους επισκέπτεται μια Γαλλίδα, η Μπαμπέτ, η οποία κρατά ένα γράμμα που έχει γράψει ο Ασίλ. Τις πληροφορεί ότι η Μπαμπέτ είναι φυγάς λόφω των γεγονότων της Παρισινής Κομμούνας και ζητά να την προσλάβουν ως υπηρέτρια. Εκείνες τις λένε πως δεν έχουν χρήματα για να της δώσουν, αλλά η Μπαμπέτ τους λέει πως θα το κάνει αμισθί.
Η Μπαμπέτ υπηρετεί τις δύο γυναίκες για 14 χρόνια και μια μέρα τους λέει ότι κέρδισε 10.000 φράγκα από ένα λαχείο. Τους λέει ότι για να τις τιμήσει θα ετοιμάσει το δείπνο που θα γίνει προς τιμην των 100 χρόνων από τη γέννηση του πατέρα τους και πως θα είναι ένα πραγματικό γαλλικό τραπέζι. Όσοι η Φιλίππα και η Μαρτίνα παρακολουοθούν τις ετοιμασίες, αντιλαμβάνονται ότι θα είναι πλουσιοπάροχο, γεγονός που θα κάνει τους ευσεβείς καλεσμένους να διαπράξουν την αμαρτία της πολυτέλειας και της απόλαυσης.
Στο δείπνο είναι καλεσμένος και ο Λόρενς Λόβενχιλμ, στρατηγός πλέον και νυμφευμένος με μία γυναίκα από τη βασιλική αυλή. Την ώρα που γευματίζει, λέει πως τέτοιο φαγητό έχει φάει ξανά στο Café Anglais στο Παρίσι. Επίσης, όσο προχωρά η βραδιά, οι καλεσμένοι χαλαρώνουν και νιώθουν πιο εύθυμα.
Στο τέλος, όταν φεύγουν όλοι, η Μπαμπέτ λέει στις δύο αδελφές πως θα παραμείνει στο χωριό και εκείνες εκπλήσσονται. Τους λέει πως η σεφ στο Café Anglais που προανέφερε ο Λόβενχιλμ ήταν εκείνη. Επίσης, τους λέει πως δεν έχει καθόλου χρήματα, καθώς τα ξόδεψε για το δείπνο, αφού ένα τραπέζι για δώδεκα στο Café Anglais κάνει 10.000 φράγκα. Η Μαρτίνα την αγκαλιάζει και της λέει ότι τώρα είναι φτωχή, και εκείνη απαντά πως ένας καλλιτέχνης δεν είναι ποτέ φτωχός. Η Μαρτίνα της λέει ότι στον Παράδεισο θα είσαι μεγάλη καλλιτέχνης και πως θα γοητεύει τους αγγέλους.
Ράσμουσεν (τραγουδιστής)

Πρώτα χρόνια και προσωπική ζωή

Γεννήθηκε στο  Viborg. Ζει στο Langå με τη γυναίκα του και δύο παιδιά. Σπούδασε δραματουργία και μουσική στο Πανεπιστήμιο του Aarhus και εργάζεται ως δάσκαλος τόσο στην Σχολή Καλών Τεχνών της Πολιτιστικής Σχολής Viborg όσο και στην Εκπαίδευση του Θεάτρου Aarhus.

Καριέρα

Ο Rasmussen είναι ο τραγουδιστής και ο frontman της δεκαετίας του 1980 της Hair Metal Heröes, η οποία εκτελεί διασκευές τραγουδιών από καλλιτέχνες όπως οι Elton John, ABBA και οι Rugsted & Kreutzfeldt. Έχει επίσης εργαστεί ως σκηνικός ηθοποιός, ερμηνεύοντας σε σκηνικά παραγωγές μουσικών έργων όπως το West Side Story στο Aarhus και στο Holstebro. Τον Ιανουάριο του 2018, επιβεβαιώθηκε ότι θα συμμετέχει στο Dansk Melodi Grand Prix 2018 με το τραγούδι "Higher Ground". Ο Ρασμούσεν κέρδισε το διαγωνισμό στις 10 Φεβρουαρίου και εκπροσώπησε τη Δανία στη Eurovision 2018 στη Λισαβόνα, όπου ήταν 9ος στον τελικό με 226 βαθμούς.
Δ΄ κατηγορία ποδοσφαίρου ανδρών Κύπρου 1995-96

Σύστημα διεξαγωγής

Στο πρωτάθλημα της Δ΄ κατηγορία την περίοδο 1995-96 συμμετείχαν 15 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και οι ομάδες που τερμάτισαν στη δεύτερη και τρίτη θέση προβιβάστηκαν στην Γ΄ κατηγορία 1996–97. Οι τρεις τελευταίες ομάδες υποβιβάστηκαν στα αγροτικά πρωταθλήματα.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Μπουρζ 18

Ιστορία

Η ομάδα αγωνίστηκε, κατά το ποαρελθόν, επί 11 σεζόν στη δεύτερη κατηγορία του γαλλικού ποδοσφαίρου. Συγχωνεύτηκε στη διάρκεια του καλοκαιριού του 2008 με την ομάδα της Μπουρζ-Ανιέρ 18, με την ομάδα-προϊόν της συγχώνευσης αυτής, να λαμβάνει την ονομασία Μπουρζ 18. Ως νέα χρώματα της ομάδας επιλέχτηκαν το κόκκινο και το μπλε.
Η ομάδα ιδρύθηκε το 1966 υπό την ονομασία ΦΚ Μπουρζ μέσω της συγχώνευσης των Φουαγιέ Σαιν-Φρανσουά Μπουρζ και Ρασίνγκ Κλαμπ ντε Μπουρζ. Από το 1970 ως το 1975, η ομάδα αγωνιζόταν στην Ντιβιζιόν 2. Υποβιβάστηκε με το πέρας της σεζόν 1974-1975, ενώ επανήλθε στην D2 την σεζόν 1976-1977. Τερμάτισε, τελικώς, στην 16η θέση του Α' Ομίλου και, ως αποτέλεσμα, επέστρεψε στην D3. Η επόμενη σεζόν ήταν καταστροφική, καθώς η ομάδα υποβιβάστηκε στην D4, όπου και παρέμεινε μέχρι την σεζόν 1980-1981.
Η δεύτερη θέση στον όμιλό της, της έδωσε την δυνατότητα να επανέλθει στην D3, όπου και αγωνίστηκε από το 1981 ως το 1986. Την σεζόν 1986-1987, αγωνίστηκε και πάλι στην D2 χάρη στην πρώτη θέση που είχε λάβει στην D3, αλλά τερμάτισε στην 17η θέση και επέστρεψε, άμεσα, στην D3. Η ομάδα της Μπουρζ πραγματοποίησε την ύστατη επιστροφή της στην D2 από το 1990 ως το 1994, αλλά τα αγωνιστικά της σκαμπανεβάσματα είχαν, και πάλι, ως αποτέλεσμα τον υποβιβασμό της ομάδας στην Νασιονάλ 1 με την λήξη της σεζόν 1993-1994, κατά την οποία τερμάτισε στην τελευταία θέση του βαθμολογικού πίνακα. Η ΦΚ Μπουρζ διαλύθηκε επίσημα τον Ιανουάριο του 1998, λαμβάνοντας, πλέον, νέα ονομασία, ΦΚ Μπουρζ 18.
Την σεζόν 1999-2000, τερμάτισε 3η στον Γ' Όμιλο του CFA2. Από το 2000 ως το 2004, η ομάδα αγωνίστηκε στο CFA. Το 2005, μετά από μια νέα διάλυση, μετονομάστηκε σε Μπουρζ Φουτμπόλ Ολιμπίκ Κλαμπ. Το 2006 : η ομάδα μετονομάστηκε, ξανά, σε Μπουρζ Φουτμπόλ. Το 2008, μετά την συγχώνευση με την Μπουρζ Ανιέρ 18, η ομάδα μετονομάστηκε σε Μπουρζ 18, και στη συνέχεια, το 2009, η ομάδα κατέκτησε τον τίτλο του πρωταθλητή της Ντιβιζιόν Ντ'Ωνέρ στη ζώνη του Κέντρου. Για την σεζόν 2009-2010, η ομάδα τερμάτισε 12η στον 7ο Όμιλο του CFA2, με τους 66 βαθμούς που συγκέντρωσε να την φέρνουν μονάχα έναν βαθμό πάνω από την πρώτη ομάδα που υποβιβαζόταν, την δεύτερη ομάδα της Σαμουά Νιορταί. Την επόμενη σεζόν, οι εμφανίσεις της ομάδας κυμάνθηκαν στα ίδια επίπεδα, τερματίζοντας στην 13η θέση, με σύνολο 61 βαθμών, μονάχα έναν πάνω από την πρώτη ομάδα που υποβιβαζόταν, την ΑΣ Σατενιεραί ΒΦ.

Αντιπαλότητες

Στην Ντιβιζιόν Ντ'Ωνέρ, η ομάδα είχε να αντιμετωπίσει την Μπουρζ Αβενίρ Κλαμπ, ακόμη μια ομάδα με έδρα την πόλη της Μπουρζ. Η Μπουρζ Φουτμπόλ είχε, επίσης, έρθει αντιμέτωπη με την Βιερζόν Φουτ 18 επί τρεις σεζόν. Επί 12 σεζόν σε D2 και D3, κυριότερη τοπική αντίπαλος της Μπουρζ ήταν η ΛΜ Σατορού.
Αναβρυτό Κιλκίς

Γεωγραφία - Ιστορία

Το Αναβρυτό βρίσκεται στους πρόποδες του όρους Μαυροβούνι (τμήμα των Κρουσσίων), στις βορειοδυτικές πλαγιές της κορυφής Λυκορράχης (713 μ.) . Το χωριό απέχει 20,5 χλμ. ΒΑ. της πόλης του Κιλκίς και 66 χλμ. Β.-ΒΑ. της Θεσσαλονίκης. Μετά τους Βαλκανικούς πολέμους και την ανταλλαγή πληθυσμών, η Επιτροπή Αποκατάστασης Προσφύγων (ΕΑΠ) εγκατέστησε 84 οικογένειες προσφύγων (319 άτομα) από τον Πόντο. Η παλιά του ονομασία ήταν Βυρλάν ή Βουρλάν και έτσι αναφέρεται το 1919 στο ΦΕΚ 48Α-05/03/1919 να ορίζεται έδρα της ομώνυμης κοινότητας. Το 1927 μετονομάζεται σε Αναβρυτόν και το 1934 αποσπάται στο νεοϊδρυθέντα νομό Κιλκίς. Σύμφωνα με το πρόγραμμα Καλλικράτης, μαζί με το Πλαγιοχώρι αποτελούν την τοπική κοινότητα Αναβρυτού που ανήκει στη δημοτική ενότητα Κρουσσών του δήμου Κιλκίς και σύμφωνα με την απογραφή 2011 έχει πληθυσμό 85 κατοίκους.
Παύλος Αντιοχείας (Σαμοσατέας)

Βίος

Δεν γνωρίζουμε με ακρίβεια το έτος γέννησής του. Καταγόταν από τα Σαμόσατα πρωτεύουσα της Κομογηνής και η οικογένειά του ήταν φτωχή. Έλαβε φροντισμένη εκπαίδευση αν κρίνουμε κι από την κατοπινή σταδιοδρομία του σε υψηλές διοικητικές θέσεις. Διετέλεσε δουκηνάριος  επί ηγεμόνος Οδενάθου, όταν ο τελευταίος κατέλαβε την Αντιόχεια και επί της βασίλισσας της Παλμύρας Ζηνοβίας. Οι αρμοδιότητές του συνδέονταν με την εποπτεία των οικονομικών υποθέσεων του Συριακού κράτους. 
Διετέλεσε επίσκοπος στην Αντιόχεια από το 260 μέχρι το 268. Στο διάστημα αυτό διατήρησε το κρατικό του αξίωμα, έκδηλώνοντας μια εκκοσμικευμένη συμπεριφορά.
Οι αντιλήψεις που ανέπτυξε παράλληλα για το πρόσωπο του Χριστού θα προκαλέσουν τη σύγκληση τριών συνόδων μεταξύ 264 και 268. Οι δύο πρώτες υπήρξαν άκαρπες ίσως επειδή ο Παύλος Αντιοχείας «κατόρθωσε να αποκρύψει τις αντιλήψεις του»
Στην τρίτη όμως σύνοδο, του 268, στην Αντιόχεια ο πρεσβύτερος Μαλχίων τον υποχρώσε να ξεδιπλώσει τις θέσεις του.
Θα καταδικαστεί η διδασκαλία του και ο ίδιος καθαιρέθηκε. Στη θέση του εξελέγη ο Δόμνος. Όμως λόγω της υποστήριξης που είχε από την βασίλισσα Ζηνοβία παρέμεινε στο θρόνο του μέχρι το 272. Τότε ήταν που ηττήθηκε από τα στρατεύματα του Αυρηλιανού και υποστήριξε εκείνον τον επίσκοπο της Αντιόχειας που θα αναγνώριζαν  και θα ήταν σε κοινωνία οι άλλοι επίσκοποι και ιδιαίτερα ο Ρώμης. Όπως σχολιάζει χαρακτηριστικά ο καθηγητής Jean Paul Rey Coquais, «Oι πολιτικοί ήθελαν με τη θρησκεία να ενισχύσουν την ενότητα της αυτοκρατορίας, που βρισκόταν τότε κάτω από μεγάλη απειλή» Ο Παύλος με λίγους οπαδούς του συγκρότησε σχισματική Εκκλησία, τους Παυλιανιστές,  μέχρι τα τέλη του 4ου αιώνα.
Η ονομασία του Σαμοσατέας του είχε αποδοθεί από την Ορθόδοξη παράταξη επειδή δεν ήθελαν να τον αποκαλούν επίσκοπο Αντοχείας.

Θεολογικές απόψεις

Για τον Πάυλο τον Σαμοσατέα ο Θεός είναι μόνο Πατήρ, ενώ ο Λόγος και το Πνεύμα απρόσωπες δυνάμεις μέσα στον Θεό, ιδιότητες. Ο Λόγος και ο Χριστός δεν ταυτίζονται: ο πρώτος είναι μία δύναμη, ο δεύτερος είναι άνθρωπος. Έναν άνθρωπο γέννησε μόνο η Μαρία, έστω ανώτερο των άλλων ανθρώπων, ο  οποίος έλαβε την Αγιοπνευματική χάρη. Οι ορθόδοξοι θεολόγοι της εποχής του κατανόησαν πως μιλούσε για δύο Υιούς, όμως αυτός αντιλαμβανόταν τον Λόγο σα μια δύναμη μόνο. Ο Χριστός μετά την κάθοδο ή ΄΄συνάφεια΄΄ ή ΄΄ενοίκηση΄΄ του Λόγου σε αυτόν ενώθηκε αχώριστα με τον Θεό, έγινε ομοούσιος με τον Θεό.
Αφετηρία του είναι ο υπερτονισμός της ανθρωπότητας του Ιησού και της ενότητας της θείας ούσίας. Ενδεικτικό της υποτίμησης της θείας φύσης του Χριστού από τον Σαμασατέα είναι η αφαίρεση των λειτουργικών ύμνων προς το Χριστό στη λατρεία της Εκκλησίας του.

Συγγραφικό έργο

Έργα του δεν μας έχουν σωθεί, αν και ο Ευσέβιος Καισαρείας μας πληροφορεί πως έγραψε Επιστολές. Ίσως να μην ήταν και τόσο πολλά και τόσο διαδεδομένα, κάτι που δυσχέραινε την αξιολόγηση των θέσεών του από τους Ορθοδόξους.
Ντόναλντ Σούτζο

Καριέρα

Ο Ντόναλντ Σούτζο έκανε τα πρώτα του βήματα στο χώρο του βόλλευ στις ακαδημίες της Σκεντερμπέου Κόρτσα. Στην αλβανική ομάδα παρέμεινε μέχρι το 1996.
Το 1997 εισήχθη στο Πανεπιστήμιο της Νοτίου Καλιφόρνιας, από το οποίο αποφοίτησε το 2000.
Το 2001 επέστρεψε στην Ευρώπη και συγκεκριμένα στην Πολωνία, για λογαριασμό της Όλστιν, στην οποία παρέμεινε για περίπου ένα χρόνο.
Μετά από ένα δεύτερο σύντομο πέρασμά του από τις ΗΠΑ, ο Σούτζο επέστρεψε στην Ευρώπη και πήρε μεταγραφή στην τουρκική Ερντέμισπορ Ερέγλι.
Το 2005 μετεγγράφη στον Ολυμπιακό Πειραιώς. Με την ελληνική ομάδα αγωνίστηκε για ένα χρόνο.
Την περίοδο 2006-07 αγωνίστηκε στην ιταλική Γκαμπέκα Μοντικιάρι ενώ την αμέσως επόμενη σεζόν αγωνίστηκε στην Ε.Α. Πατρών.
Το 2008 επέστρεψε στην Τουρκία για λογαριασμό της Αρκάσπορ Σμύρνης, στην οποία παρέμεινε για μία σεζόν.
Το 2009 μεταπήδησε στην ιταλική Ταράντο Βόλλει ενώ ένα χρόνο αργότερα μετεγγράφη στη Διναμό Γιαντάρ.
Την περίοδο 2011-12 αγωνίστηκε στην ιταλική Σίσλει Μπελούνο ενώ την αμέσως επόμενη σεζόν αγωνίστηκε με τη αργεντίνικηΜπολιβάρ .
Το 2013 ο Σούτζο αγωνίστηκε για ένα χρόνο με την ιταλική Τρεντίνο Βόλλεϋ του Τρέντο και από το 2014 βρίσκεται στην Στουντέντι Τιράνων.

Διεθνείς συμμετοχές

Ο Ντόναλντ Σούτζο μέχρι το 1996 ήταν διεθνής με τις μικρές εθνικές ομάδες της Αλβανίας ενώ από το 2002 και μετά πραγματοποίησε αρκετές συμμετοχές με την εθνική ομάδα πετοσφαίρισης ανδρών των ΗΠΑ.
Μεταξύ άλλων, έχει συμμετάσχει στα παγκόσμια Πρωταθλήματα πετοσφαίρισης του 2008 και του 2012.
Βρχόβι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Μαλτόζη

Η μαλτόζη είναι ένας δισακχαρίτης που σχηματίζεται από δύο μόρια γλυκόζης ενωμένα με έναν α(1→4) γλυκοζιτικό δεσμό. Η ισομερής μορφή ισομαλτόζη έχει τα δύο μόρια γλυκόζης ενωμένα με δεσμό α(1→6). Η μαλτόζη είναι ένα από τα προϊόντα της διάσπασης του αμύλου, ενός πολυσακχαρίτη αποτελούμενου από χιλιάδες μόρια γλυκόζης. Βρίσκεται σε μεγάλη ποσότητα σε βλαστημένους καρπούς δημητριακών, στους οποίους το άμυλο που υπήρχε αρχικά έχει αρχίσει να διασπάται από τις αμυλάσες σε μικρότερες αλυσίδες γλυκόζης.
Η προσθήκη ενός επιπλέον δακτυλίου γλυκόζης στη μαλτόζη οδηγεί στη μαλτοτριόζη, ενώ με την προσθήκη ακόμη περισσότερων μονάδων γλυκόζης δημιουργούνται ολιγοσακχαρίτες γνωστοί με την ονομασία δεξτρίνες, οι οποίοι χρησιμοποιούνται ως πρόσθετα τροφίμων.
Στον ανθρώπινο οργανισμό κατά το τελικό στάδιο της πέψης των αμυλούχων τροφών η μαλτόζη διασπάται σε δύο μόρια γλυκόζης από το ένζυμο μαλτάση.
Κωνσταντίνος Λάσκαρης

Βιογραφία

Γεννήθηκε στην Αθήνα στις 21 Μαΐου 1918. Σπούδασε νομικά στο Πανεπιστήμιο Αθηνών από το οποίο και αποφοίτησε το 1940. Στη διάρκεια της κατοχής που ακολούθησε εντάχθηκε στη βρετανική ομάδα δολιοφθορών. Μετά τη σύλληψή του όμως κατάφερε να δραπετεύσει και να καταφύγει στη Μέση Ανατολή όπου και υπηρέτησε ως υπαξιωματικός στις εκεί ελληνικές ένοπλες δυνάμεις με τις οποίες και επέστρεψε στην Ελλάδα μετά την απελευθέρωση.

Ήταν δικηγόρος παρ' Αρείω Πάγω. Στη δεκαετία του 1950 φέρεται ν΄ ασχολήθηκε με την εργατική νομοθεσία και το εργατικό κίνημα χωρίς να έχει καταγραφεί κάποια ιδιαίτερη δράση. Το 1963 εντοπίζεται ως καθηγητής εργατικού δικαίου και οργάνωσης στη Σχολή Επιμόρφωσης Ανωτέρων Αξιωματικών της τότε Ελληνικής Βασιλικής Χωροφυλακής, θέση που διατήρησε μέχρι το 1967. Λίγες ημέρες μετά την εγκαθίδρυση της δικτατορίας στην Ελλάδα, τον Απρίλιο του 1967, ίδρυσε μαζί με άλλους εργατική οργάνωση με σκοπό να συμβάλει στην αποκατάσταση της δημοκρατίας.

Πολιτική σταδιοδρομία

Στα τέλη του Ιουλίου του 1974, όταν συγκλήθηκε από τον νεοδιορισμένο πρωθυπουργό Κ. Καραμανλή η λεγόμενη Κυβέρνηση Εθνικής Ενότητας 1974 ο Κ. Λάσκαρης διορίστηκε απευθείας υπουργός Απασχολήσεως. Στη συνέχεια στις εκλογές που ακολούθησαν εξελέγη βουλευτής Β΄ Περιφέρειας Αθηνών με το κόμμα της ΝΔ όπου και ανέλαβε στη Κυβέρνηση Κωνσταντίνου Γ. Καραμανλή 1974 και πάλι υπουργός Απασχόλησης (21.11.1974 - 28.11.1977).

Στις εκλογές του 1977 επανεξελέγη βουλευτής στην ίδια εκλογική περιφέρεια, όπου και συνέχισε έκτοτε να εκλέγεται, αναλαμβάνοντας υπουργός Εργασίας στη Κυβέρνηση Κωνσταντίνου Γ. Καραμανλή 1977 (28.11.1977 - 10.5.1980). Θέση που διατήρησε επίσης στη Κυβέρνηση Γεωργίου Ράλλη 1980 (10.5.1980 - 21.10.1981). Σημειώνεται ότι σε όλες τις παραπάνω υπουργοποιήσεις του έτυχε χωρίς διορισμό αναπληρωτή υπουργό ή υφυπουργό.
Ο Κ. Λάσκαρης είχε κάνει αρκετές μελέτες σε θέματα εργατοοικονομικής πολιτικής. Πραγματοποίησε πολλές επισκέψεις κατόπιν πρόσκλησης του αμερικανικού και βρετανικού υπουργείου Εξωτερικών της γιουγκοσλαβικής κυβέρνησης αλλά και του ΝΑΤΟ και της ΕΟΚ, στις ΗΠΑ, Μ. Βρετανία, Γαλλία, Γιουγκοσλαβία και Βέλγιο. Είχε διατελέσει επί εννέα χρόνια σύμβουλος του ΟΟΣΑ στο Παρίσι και επί τρία χρόνια μέλος της Εκτελεστικής Επιτροπής του Εργατικού Συμβουλίου της ΕΟΚ. Υπήρξε ιδρυτικό μέλος του Ελληνικού Συλλόγου του ΝΑΤΟ καθώς και του Ευρωπαϊκού Κινήματος, αρχηγός της ελληνικής αντιπροσωπείας στις παγκόσμιες διασκέψεις της Διεθνούς Οργάνωσης Εργασίας (1975, 1976 και 1977), καθώς και αντιπρόεδρος της διάσκεψης των υπουργών Εργασίας των κρατών μελών του ΟΟΣΑ στη σύνοδο του 1976. Ο Κ. Λάσκαρης μιλούσε επίσης αγγλικά και γαλλικά και ήταν μόνιμος κάτοικος Αθηνών.

Θάνατος

Τα τελευταία χρόνια της ζωής του έπασχε από καρκίνο του πνεύμονα.Ο Λάσκαρης πέθανε εν ενεργεία, λίγο πριν διεξαχθούν οι εκλογές του Ιουνίου του 1989. Αντικαταστάθηκε από τον Γεώργιο Βολουδάκη στην έδρα του στη Β΄ Αθηνών.
Tantum devolutum quantum appelatum

Η ρήση Tantum devolutum quantum appelatum είναι λατινική νομική έκφραση. Σημαίνει «τόσο μεταβιβάζεται όσο προσβάλλεται».

Έννοια

Η φράση χρησιμοποιείται για να περιγράψει το μεταβιβαστικό αποτέλεσμα των ενδίκων μέσων.

Ελληνικό δίκαιο

Ο κανόνας έχει καθιερωθεί στο άρθρο 522 του Κώδικα Πολιτικής Δικονομίας:
«Με την άσκηση της εφέσεως η υπόθεση μεταβιβάζεται στο δευτεροβάθμιο δικαστήριο μέσα στα όρια που καθορίζονται από την έφεση και τους πρόσθετους λόγους».